
DE OSSIUM PUBIS 
SYNCHONDROTOMIA. 


: Ssncronororom vel, utalii malunt, Symphysiotomia insignitur 
cartilaginis ossa pubis mutuo connectentis sectio, qua pelvis fce- 
iui maturo et vivo impervia, ex inde diducta amplietur. An 
hujus sectionis auxilium præsenserit Hippocrates, dum, de na- 
tura pueri dicens, monuit lumbos et coxendices puerperis diduci, 
aut Galenus annuerit , cum, partes continentes seu externas me- 
morans , narrat ilas non tantum dilatari sed etiam secari tuto 
posse, ut internis succurratur, non satis constat. Jam diu 
vero medicis, presertim obstetricantibus compertum est, in fe- 
minisjunioribus, instante partu, genitalia etipsæ cartilagines ossium 
pelvis intumescere, emolliri ac dilatari, hincque propter ossium 
diductionem laxioremque compaginem prægnantes et puerperas 
non nisi imbecillo et molesto gradu saepius incedere. Hujus rei in 
thesi publica, anno 1739, a doctoribus Bouvard ac Bertin affa- 
tim quidem jam demonstrate accedunt et anatomicorum testimo- 
nia, nam, ut de cæteris-taceam, sic eloquitur Riolanus (x): 
« Fateor quidem in viris cartilagineam copulam ossium. pubis 
» duram esse, quae tamen si culter per copulam exacte ducatur, 
» nullo negotio separatur. At in mulieribus mollior est, et in 
» gravidis ante partum onctuoso humore imbuta , crassior appa- 
» ret. » Citatis deinde Spigelio, Sylvio, Fernelio, alis que 
suce opinionis auctoribus, sic pergit idem: « Sed quid opus est 
» testibus in re tam manifesta? Sola experientia fidem faciet. 


(1) Anatomica seu Anthropographia , l. 6, c. 12 , ed. 1649. 


(2) 
» Saepius atque trigesies in mulieribus a partu extinctis, vel 
» paulo ante enixum , vidi, preesentibus medicis et chirurgis, 
» cartilaginem que ossa pubis colligat, minimi digiti latitudine 
» diductam, ifa ut hiulca ossa pubis apparerent, si digito intus 
» attrectarentur. Quod etiam ante dissectionem cadaveris inno- 
» tescebat, uno crure sublato; sic enim ossa pubis mobilia de- 
» prehendes, unumqne alteri super-eminere. Atque , anno 1631, 
» mense januario, cum publicam anatorhen administrarem mu- 
» lieris, quarto die a partu suspendio strangulatæ , presentibus 
» ac spectantibus trecentis auditoribus , in scholis medicorum de- 
» monstravi, commissuræ ossium pubis interjectam cartilaginem 
» digiti latitudine laxatam ; quin etiam ossis sacri cum ossibus 
» ilium commissuras mobiles admodum scalpello tenuissimo fa- 
» cile separavi. » De ossibus alio loco commentans addit : 
» Hæcque symphysis in viris atque mulieribus non adeo est stricta 
» atque volunt recentiores, ut dirimi nequeat, nisi vi adacto 
» scalpéllo ; nam qui commissuram exacte deprehendere potest , 
» scalpello acutissimo, cujus dorsum quale sit aciei, facillime 
» separabit tam in viris quam in anulieribus. » 

Utrum ex allatis et ejusmodi scriptis, aut è solo ingenii 
acumine Synchondrotomiam deprompserit illius inventor, Jo- 
hannes Renatüs Sigault, Divonensis, Parismæ Facultatis Doc- 
torum numero adscriptus, conjectationibus multifariam argutari 
Vix opere pretium censeo. Verim enim vero sectionem Sym- 
physeos ossium pubis, quá nemo antea parturientibus 'opitulatus 
erat, animo agitans Sigaultius , anno 1768, Academiæ Regice 
Chirürgorum Parisiensi in locum Ceesarece sectionis surrogandam 
proposuit ; rejectamque , innuente Ryfel illius Academiæmanda- 
tatio, iterum Thesi publica (1), anno 1772, Andegavce propugna- 


(1) Sub hoc titulo : An in partu contra-maturam séctiosymphyseos-ossium 
pubis sectione cæsarea ipromptior et tutior? Aff. 


( 3.) 

vit, atque tandem Lutetiæ, die secundá mensis Octobris, anno 1777, 
in femina à marito Souchot vocata, salvis matre ac prole, cum, 
adjutore et propugnatore Alphonsio Leroy, præillustris scholæ 
Parisiensis nunc Professore celeberrimo, tentavit, Nobilitatæ tunc 
successu eventuque fausto novæ operationis obmutuerunt ad- 
versatores, atque honore salutiferæ inventionis haud multo post 
impertita est Facultas Medicinæ Parisina quee , auditis Grandclas 
et Descemet , de sibi mandata inspectione mulieris per Symphy- 
siotomiam enixa infantisque laudabiliter eloquentibus , adduc- 
tisque, à peracta Symphyseos sectione die sexagesimo , ad congre- 
gatos Doctores matre et filio Souchot, vivis et sanis, decrevit, 
die sextá mensis Decembris „ anno 1777, nummos argenteos cudi, 
centumque illorum Sigaultio, et quinquaginta adjutori Le Roy 
dari, his in memoriam operis et meriti inscriptis : 


"Anno, 1768 
Sectionem Symphyseos ossium pubis invenit, proposuit; 
.  ÆAnn0 1777 iis 
Fecit feliciter M. Sigault „ D. M. P. | 
Juvit M. Alphonsius Leroy, D. M. P. (1). 
Symphyseos sectionem, scrutandi, ne dicam laudandi vel impro- 
bandi scopo, tum in vivis ita in mortuis mulieribus et brutis 


exercuerunt deinceps plurimi Medici atque Chirurgi, quos inter 
primi veniunt Camper ac Cambon, ast successu maxime gmi- 


(1) V. le Récit imprimé in-4°. chez Quillau, en 1777, par ordre de la 
Faculté ; et Recherches historiques et pratiques sur la section de la symphyse 
du pubis, pratiquée pour suppléer à l'opération césarienne, le 2 octobre 1777, 
sur la femme Souchot; par M. Alphonse Leroy, Docteur-Régent de la 
Faculté de Paris, Professeur, etc. À Paris, chez Leclerc, 1778. 


(4) 


nent Alphonsius Leroy atque Antonius Dubois, ambo per- 
illustris scholæ ‘parisinæ , nunc lumina clarissima. Ex recensitis 
collatisque omnium tentaminibus et experimentis multifariis, que 
in suo libro cui titulus est, l'Art des Accouchemens, vix non 
adæquate memoravit preclarus Baudelocque , Medicis fere 
cunctis nunc liquet ; 


1°. Sectas cartilagines iterum mutuo coalescere, nec ullum 
inde impedimentum exoriri, quominus enixe iterum facile 
progrediantur laboribusque consuetis incumbant; de quá re 
dubia permulta pridem moverunt antagonistæ ; 


2°. Sectionem symphyseos ossium pubis rite ef caute factam 
omni periculo vite per se vacare, sicque multo minus exitialem. 
esse quam partus cæsareus vel cautissime et maxima arte 
institutus ; 


3°. Canalem seu fornicem osseum parturientium plus minusve 
pro majore vel minore formæ et capacitatis vitio à Synchon- 
drotomia reapse ampliari, eoque auxilio foetum per iter natu- 
rale, alioquin impervium , feliciter ssepius educi posse; 

4". Cum vero pelvis diameter antico-postica seu conjugata 
non ultra duos. pollices et dimidium extenditur , Symphysioto- 
miam nunquam esse usurpandam , utpote scopo, scilicet fcetui 
vivo per iter naturale educendo imparem, necnon mulieribus 
ominosam , propter dilacerationis copularum ossis sacri cum ossi- 
bus innominatis à nimia diductione periculum ; 

5°, In ceteris casibus, cum nempe diameter antico - postica 
ultra duos pollices et dimidium extenditur, Symphysiotomiam 
nihilominus cautelis adhuc multis obnoxiam et bono omine vix 
"unquam adhibendam esse, ob incertam fœtus capitosi, morbosi, 
vel monstrosi molem , nullo instrumento pelvis capacitati æqui- 
parandam ; unde ultimum concludere par est, raram esse syn- 
chondroseos sectionis opportunitatem , eique anteponendam esse 


= 
sectionem cæsaream, cuilibet partui natura, manu , vecte , forcipe , 
aut hamo obstetricio non educendo semper sufficientem. 


Tla quinqué argumenta, indagationis synchondroseos sectioni 
tantillum obversæ doctissimi Baudelocque sequelas , admiserunt 
suaque in suis libris fecerunt plerique Medici et Obstetricantes , 
studio aut fiducia potius in magistrum inducti, quam autopeira , 
seu experientia à semetipsis recreata commoti ; unde à synchon- 
drotomia longius desistentes ei partum cæsareum, malo funes- 
tisimoque omine, anteposuerunt. A mulierum cæsareo partu 
enixarum necnon caesonum casu , expertissimis et indubitatæ ve- 
racitatis artis chirurgicee magistris vix unquam eluctabili, perterriti 
haerent nunc cœsareum partum inter et symphyseos sectionem 
dubii medici quam plurimi , illum exitialem ac funestum , hanc 
vero cautelis innumeris obnoxiam, ni fallat , reputantes. Nobis 
hinc monitis sedulo ac sincere indagandum incumbit, quod. iter 
tenendum , ne Charybdim vitare cupientes in Scyllam incidamus. 


Nupera at cerfa patefecit experientia partum maturum ef 
vivum , sectionis symphyseos ossium pubis ope, in pelvim cujus 
diameter antico-postica nequidem ad duos pollices et quadran- 
tem extenditur, salva matre, traduci posse; unde arguendum 
est Synchondrotomiam , non nisi ob perperam preejudicatamque 
opinionem, aut ob incuriam bonis lugendam , gastro-uterotomice, 
magno matrum infantumque discrimini et exitio sæpius postpo- 
sitam fuisse. Ne quid temere jactavisse reputer, opus illustris- 
simi Professoris A. Dubois, doctissimique Competitoris Gar- 
dien, maxime celebrandum , quod cum ducentis saltem aliis 
testibus egomet adjuvans vidi comprobavique, paucis enarrabo. : 
Mulier, nomine Maria Francisca Lausanne , statura deformis 
et parva, valetudine debilis, annis 27 nata, à septimo cetatis 
anno emollitione ossium: et à duodecimo dorsi incurvatione 
vexata, pelvim diametri conjugate non ultra duos pollices et 


(6) 
duas tresve lineas extensæ habens, jam bis antea enixa, prima 
vice quidem , partum septimestrem non nisi excerebrationis ope 
eductum , altera autem vice quae advenit, die nona mensis julii , 
anno 1808, in Parisiensi matrum hospitio, partum. maturum ast 
non vivum, una mole. nec lacerum ope synchondroseotomiæ 
à Professore Dubois institute , vergente. ad gastro-hysteroto- 
miam collega Baudelocque ; illa, inquam, ad partum ceesa- 
reum ex judicio rataque opinione commendatissimi artis obste- 
triciæ magistri Baudelocque nata mulier , symphyseotomiam 
à quo jam passa erat, et iterum passa est die 25 mensis octo- 
bris, anno 1809, salvis ipsa matre et partu. Posita nempe in 
situ horizontali muliere , pelvi paulo elevata, genubus flexis, 
deductis firmatisque adjutorum manu cruribus, derasa pube, 
antestans Professor Dubois , scalpellum truncum nec aliud quod- 
vis instrumentum gerens, sectione longitudinali secura solertaque 
manu integumenta solvit, denudatamque ossium pubis symphy- 
sim transcidit, illæsis omnibus internis; peracta autem transscis- 
sione, ossa pubis jam sponte dehiscentia Doctor Dazyau unum, 
ego vero alterum crus tenentes, lente, caute et sine puerperæ 
dolore manifesto paulo magis diduximus, dum Doctor et nunc 
Competitor Gardien infantis pedes manu sagaci arripiens ( capite 
nequaquam pelvim ingresso aut fixo ut à forcipe ; prime inten- 
tionis instrumento , appeti pateretur) corpus ejusdem gradatim 
ac prudenter detraxit , heerensque deinceps margini pelvis su- 
periori quasi adfixum caput forcipe excepit, nec nullo negotio 
sed mira sollicitaque arte, manibus. forcipi opportune succeden- 
tibus, penitus foras eduxit. Infante luci edito , partes puer- 
pere diductas ad invicem reduci et loro contineri, vulnusque, 
simplicis ad instar, linteo molli retegi curavit chirurgie Doctor 
Roux. Ex illo partu artificiali, alter in eadem fœnrina syn- 
chondroseos sectionis ope peracto, ab innumeris fere medicinæ 
studiosis Doctoribusque præter jam. dictos egregiis Capuron , 


(97) 

Bafos, Marjolin, Marchais, Audibert, Chirac, etc. cons- 
pecto, convaluit perfecte muliercula, vigente ejusdem puero (1). 

Errant itaque, sua vel aliorum hallucinatione male suasi, qui 
diametrum conjugatam infra duos pollices et dimidium symphy- 
siotomiæ repugnare opinantur. Fucosæ adversatorum loquelæ 
fucatis superstructæ sunt experimentis. Non enim in vivis et puer- 
peris reluctant aut dilacerantur ligamenta pelvis postica, eo quo 
fit modo in mortuis, et a puerperio remotis , ubi rigore ac sicci- 
"tate correpta sunt. Neque a laterum diductione protruditur antice 
os sacrum in pelvi naturali, obstante preeterea infantis capite, 
quo fit modo in pelvi chartacea artefacta, insuperque vacua. 
Rem perbelle jamdiu. demonstraverunt tot multisque bonis fle- 
bilis Thouret (2), quo orbamur omnes, lugendusque scientia et 
animi ingenuitate insignis Giraud (3). Notandum insuper. venit 
tubera capitis fœtus in hiatu ossium pubis, foveaque ossi sacro 
et innominatis postice impressa collocari, eoque situ illius dia- 
metrum magna parte imminutam pelvis diametro antico-posticæ , 
totique capacitati eequari magis quam vaticinati sunt illi , qui par- 
'tüs cæsarei asseclee , multa symphyÿseos sectioni secunda reticere 
Obversa vero fingere a phantasia propellebantur. Inde in experi- 
mentis, pro habita unius alteriusve operationis prædilectione , in» 
‘ter se discrepantes medici, contenderunt alii diametrum | pelvis 
"minorem octo fantum lineis, alii vero decem et amplius augeri 
a trium pollicum ossium pubis diductione quee summam esse 


(1) Vide hujus opere historiam à D. Gardien enarratius editam in: 
Bulletin des Sciences médicales, publió au nom de la Eie médicale 
d Emulation de Paris ; Février 1809. : 


(2) V. Memore sur les Symphyses postérieures. 


(3) In scriptis sparsis a me in Zxamen critique de la doctrine et des 
procédés du C. Sacombe, et a doctore Gardien, in suo libro de Obste- 
triciis, necnon alias pluries citatis. 


my ` ` 

censerunt. Quod ad me attinet , diametrum minorem , plus minusve 
pro varia pelvium forma, vix vero infra duas lineas a diductione 
unius pollicis in vitiata pelvi , augeri opinor , nec a mea opinione 
dissentiunt ipsi symphyseos sectionis adversatores. Sed quid mo- 
ror, extemporale opus, ne artis ope defraudentur ægri , furtim 
elucubrare compressus? Sufficiat ergo precipua compegisse et 
ultima hæc conclusionis specie adjicere. Quia nempe non fa- 
cienda sunt mala ut epeniant bona , nec itaque mater insons 
pessumdari licet ut servetur foetus, synchondrotomiam seu sec- 
tionem symphyseos ossium pubis, in omni casu sectioni cæsareæ 
anteponendam arbitror, cum partus maturus et vitalis pelvim 
coarctatam nullo alio modo quam alterutra sectione transduci 
potest. Ne vero quis contra illam meam sententiam redarguat 
alio hoc adagio: qui nom servat cum servare potest, idem 
facit 'occidenti ; addo, meo arbitrio, magis matri nec minus 
infanti conducere partum per vaginam superne sectam osque 
uteri manu, pharmacis, aliove modo reclusum , quam per inci- 
sionem uteri fundo vel corpori illatam educi , ejusque modi edu- 
ctionem , procul ut noceat, e contra favet symphyseos ossium 
pubis sectio, quippe quee in abdomine quantum satis producta , 
dum pelvis diducta non que ampliari potest, foetum edi, se- 
mota vesica urinaria vixque læso peritoneo , patitur. Hanc vero 
parturientibus auxiliandi novam methodum adhibendi locus gra- 
tis fere omnino supponitur, cum nunquam hucusque in , Symphy- 
siotomiæ ope, enixis advenerit. Suppositionem vero satius est dare 
quam cæsaream $ectionem perverse amplius in posterum tentari 
concedere. Per tempus et praxis medicæ negotia non mihi licet, 
majore verborum copia sensa mentis scribere; ast argumentis 
controversis lacessitus , ea uberius evolvere voce conabor. 


FINIS, 


